Unezifiso ezinhle ngomculo wakhe | News24Unezifiso ezinhle ngomculo wakheUmculi we-hip hop uSthembiso Biyase.isithombe: sithunyelweINTATHELI yephephandaba iFever uNksz Nosipho Mkhize ukhulume nensizwa yaKwaNyuswa uMnuz Sthembiso Biyase ethanda umculo ngendlela eyisimanga, ethe umculo yinto ayithanda kusukela esemnane.NM [Nosipho Mkhize]: Ungubani uSthembiso Biyase?SB [Sthembiso Biyase]: Igama engaziwa ngalo u-Lyrical Spitter leli gama ngaziwa ngalo ngisho nasezi nkundleni zokuxhumana nase micimbini eyehlukene ngidume ngalo.NM: Uqale nini ukucula i-hip hop?SB: Ukucula ngakuqala ngonyaka ka-2013 ngalesosikhathi bengizibhalela amaculo ami kodwa ngiqale ukuqopha umculo ngo-2014 futhi ngalesosikhathi ngisebenzisane nabaculi abahlukahlukene.NM: Uzibona ukuliphi izinga eminyakeni ezayo?SB: Eminyakeni ezayo angeke ngisho ukuthi ngizibona sengiphakeme, kodwa ngifisa ukuzibona sengisebenzisana nabantu abase zingeni eliphezulu nasebe mnkantshubovu kulo mkhakha we-hip hop kwazise phela akulula ukuphumelela ngoba kubuye kube nezingqinamba esibhekana nazo khona emculweni.NM: Umculo wakho ungalalelwa yinoma ubani?SB: Ngingasho ukuthi umculo wami ukhuthaza abaningi ngokuthi baqhubekele phambili bengalilahli ithemba ikakhulukazi intsha ngoba yiyo elalela lo mculo isikhathi esiningi. Amaculo ami anomyalezofuthi aqwashisa intsha mayelana nempilo.NM: Usebenzisana nobani?SB: Sengisebenze nabantu abaningi kubalwa uKimby, u-M.Y.O.B, u-Cyto, u-Mr Wrong nama Rebells nabanye. Njengamanje ngisebenzisana no-X.Olit engomeni angiqoke kuyona enesihloko esithi Struggle, ngiphinde ngisebenze no-Kimby kwingoma angiqoke kuyona ethi Feel like a Boss .Kulo nyaka abalandeli bami bangalindela ingoma engisebenze kuyo no-Kimby ethi Turn up, izinsimbi zayo zididiyelwe u-Flex da Composer wase Goli kanye nama singili ambalwa okubalwa kuwo i- AUTT ezoshicilelwa maduze edidiyelwe yimina kanti ngisungule ne -Lyrical Spitter Clothing Brand, okuyinkampani yezingubo zokugqoka.NM: Uma umuntu ethanda ukwazi kabanzi ngawe, engakutholaphi?SB: Umculo wami uyatholakala enkundleni yezokuxhumana i-Facebook kwi khasi elithi: @Lyrical Spitter BH.Ngiyatholaka enombolweni ethi: 062 836 6235.
